Az akhájok békével jöttek.
A barátaink akarnak lenni.
A Zakir megsemmisült.
A törmelék egyenesen felénk tart.
Niko, a törmelék egyenesen felénk tart.
Indítsd az FTL-t! Tűnés innen!
Az impulzusgép plazmáját használjuk.
- Az ütés kidobott a rendszerből. - Cas, Beauchamp!
Máris.
Beauchamp, most!
A hajótest megsérült.
Csak 89%-os az FTL-buborékunk. Nem ugorhatunk.
A lökéshullám öt másodperc múlva ér ide. Négy, három, kettő, egy.
Összehangoltam a sebességünket és a lökéshullámot. Egyelőre stabil.
Köszönjük.
Emberek, figyelem!
Nem úsztuk meg, de stabilizálódtunk.
A megfigyelőfedélzet felől megsérült a hajó.
Cas, hála az égnek!
Jól vagyok.
Hol a francban van Beauchamp?
A Zakir megsemmisült.
Az akhájok felrobbantották, és a törmelékben ragadtunk.
Az FTL-buborék egyelőre stabilan tart,
így meglovagolhatjuk a lökéshullámot.
A törmelék átfúrta a hajót. Elvesztettük Beauchampot.
Nem. Hisz itt jött, mögöttem.
Tudom, Cas.
Most össze kell dugnunk a fejünket,
és eldöntjük, hogyan tovább.
Az ebédlőben várlak.
- Hogy jutsz oda? - A hosszabb úton át.
A Megváltó jelenleg a lökéshullám ezen részén található.
A hullám 113 millió kilométeres óránkénti sebességgel halad.
Körülbelül 9 óra és 46 perc múlva a törmelék feloszlik majd.
Annyit nem bírunk ki.
Az FTL-buborék minden ütéstől egyre gyengül.
Ki fog kapcsolni.
Még azelőtt el kell hagynunk a hullámot.
Hagyjuk el most!
Nem lehet. Túl sűrű a hullám.
Idővel annyira szétszóródik, hogy ki tudunk repülni belőle.
Meg kell erősítenünk az FTL-buborékot.
- Tedd, amit kell! - Jó.
Mi van, ha az akhájok hajója vár ránk?
Előbb meg kell találniuk a Megváltót.
A lökéshullám zavarja a jeleket,
ezáltal tű vagyunk a szénakazalban.
Ha engem nem mérnek be.
És ha lekövetik ezt az izét a fejemben?
Zayn?
Nos, az implantátum hatással van az agyára.
Az agyhullámai jóval a normális érték fölött mozognak.
Tompíthatóak?
Bernie és Oliver egy blokkolóval
árnyékolnák az agyműködését,
hogy az akhájok ne lássanak a fejébe.
Nem hat rád az implantátum?
Nem parancsolgat neked? Nem irányít téged?
Nem. William törölte az akhájok valamennyi kódját.
Ez nem teljesen igaz.
Van valami,
vagyis valaki, akit meg kell mutatnom.
Sziasztok! Nagyon örvendek.
Bizonyos értelemben már ismerlek is.
Hogy történt ez?
Létrehoztam egy avatart, megoldást keresve a gondjainkra,
de nem volt elég.
Ő nem volt elég.
Hitelesebbé akartam tenni, ezért feljavítottam őt.
- Az akhájok kódjával? - Hogy lehetséges ez?
A kódjuk egy másik nyelv. Összehangoltam a miénkkel.
És létrehoztál egy mesterséges intelligenciát,
aki hozzáfér az egész hajóhoz.
A Megváltó parancsnokaként parancsolom: töröld magad!
Nem megy.
Nem megy?
Nem fogom.
Tudom, sokkol titeket, hogy megjelentem,
de ígérem, hogy nem szándékozom
veszélyeztetni a legénységet.
Eltérítetted a hajót.
Egy fekete lyuk felé irányítottad.
Nem én voltam. Az implantátumom volt.
Ami benned van.
Na és te!
- Téged is érintett? - Nem.
Honnan tudod? Magad is gazdatest voltál.
A Sasha implantátumából kivont akháj kódot teljesen
átültettem belé.
Többször is lefuttattam az ellenőrző programot.
Augusttal is megismételtetem.
Biztonságképpen.
Ha nem tudjuk törölni, legalább el tudjuk különíteni őt?
- Korlátozhatjuk őt? - Már megtettem.
Ez teljesen felesleges.
Ide van kötve.
Többé már nem képes kapcsolódni a hajónk rendszereihez.
Sajnálom.
Ez felderítő küldetés volt.
Odarepülünk, kiderítjük, mit akarnak. Jelentjük a Földnek.
Tudtuk, hogy eszkalálódhat.
Enyhén szólva.
Azt hittem, az FTL-buborék véd.
Véd is,
és jó, ha félsz, mert én rettegek.
Az FTL-buborék idővel tönkremegy.
És mi lesz, ha átjutunk a törmelékhullámon?
Visszamegyünk a Földre.
Föld? A legközelebbi csillagrendszerig
levadásznak minket az akhájok.
Kell egy szakértő.
Mostanig vártatok, hogy felébresszetek?
Eddig nem volt háború.
De igen. Csak nem láttátok.
Akkor kezdődött, amikor implantátumot tettek Sasha agyába.
Beszélek az új mesterséges intelligenciával,
lássuk, mit tud!
Ha válaszol.
Nem igazán követi a parancsokat.
És William? Az ő kódolása rendben van?
August ellenőrzi, észlelhető-e benne az akhájok bármiféle hatása.
August?
Dillon Conner elveszett?
Még a szomatikus kamrában van.
Hogy hol?
A hármas csapat tagja.
August Catawnee a főmérnökünk.
Ez baj?
Inkább meglepő.
William számítógép létére elég autonóm.
- A kódolása folyamatosan fejlődik. - Ez nem fejlődés, inkább hiba.
Ha az új mesterséges intelligencia infókkal szolgál az akhájokról,
akkor megérte.
Gondoskodjunk a hidratálásodról! Közben mindent elmesélünk.
A felszállási engedélyt megadom.
Jól passzol.
Javier sérója is simán befér alája.
- Még te dumálsz? - Úgy értem…
Hát nem?
Működni fog?
Még nem kapcsoltam be, de remélem igen.
Nem lesz semmi baj. Oké?
Elsöpörjük az akhájokat az űrből és a Föld felszínéről.
Aztán lesz egy igazi randink.
Olyan normális.
Gravitációval, meg minden.
Irány Javier!
Rendben.
Már 36 órája nem aludtam.
Remélem, fel van turbózva a kávéd.
Nincs.
Ha gyereked van, a tested megszokja, hogy alvás nélkül teljesítsen.
Vagy legalább működjön.
Te javasoltad, hogy vegyem át a küldetést Yerxától.
Dubois mondta, még indulás előtt.
Fenntartom az akkori ajánlásom.
Csak neked köszönhető, hogy a hajó még egyben van.
Sosem voltam harctéren.
Én még háborúban sem voltam a dél-kínai-tengeri balhé előtt.
Négy évvel később mégis érdemrenddel jöttem haza.
- Mi ez? - A szupercsapatod.
Dubois kérte, hogy állítsam össze neked.
Nicole Martin, katonaorvos. Három bevetésen volt.
Dominic Gray. Az állam drónrakétaprogramján dolgozott,
és neki köszönhetjük, hogy az Y-2038 nem nullázta le a bankszámláinkat.
- Szóval nem árt ismerni őt. - Bizony.
Elég impozáns lista.
Akkor miért egy zöldfülű hekker vizsgálja a hajót irányító gépet?
- Őket rendelték mellém. - És Yerxa csapata?
Ian csapatának volt a legtöbb tapasztalata a Megváltóval.
Attól még nem ők a legjobbak.
Túl sok mindenen mentünk már át együtt ahhoz,
hogy ítélkezhess fölöttünk.
Állj le! Nem ítélkezem.
Esküszöm, én…
Próbálom megérteni, miért kaptál gyengébb csapatot Dubois-tól
egy létfontosságú küldetésre.
IDEGPÁLYÁK ELLENŐRZÉSE
Javier!
Bocs. Nem hallottalak.
Hogy vagy?
Megvizsgálom William fő- és alprogramjainak algoritmusait.
Nem látni az akhájok kódjának nyomát benne.
Hála istennek, ez is valami.
Hála az emberi technológiának!
Beszélni szeretnék valamiről.
Az új gép nem engedelmeskedik a parancsoknak.
Ő egy korlátok nélküli William.
Azt akarod, hogy töröljem?
Azt kérdem, törölhető-e?
A kódja összefonódik a Megváltó rendszereinek nagy részével.
Problémás elemekkel is, mint
a részecskegyorsító és az FTL-ek.
Ha végeztél Williammel, ásd bele magad!
Nem mondom, hogy töröljük, de legyen lehetséges!
És ha én is veszélyt jelentek?
Ha a blokkoló működik, és nem hat rád az implantátum, nem lesz gond.
És ha ez változna?
Kénytelen leszek megoldani.
A küldetés az első.
- Ismerős Asimov három robotikai törvénye? - Persze.
Az ember parancsot ad,
a robot vagy mesterséges intelligencia teljesíti,
hacsak ezzel nem árt más embereknek.
A törvények a robotok erkölcsi alappillérei.
Köszönöm, William,
de érdekelne…
Hogy is hívnak?
Nincs nevem.
Akkor válassz egyet!
Bármit, ami neked tetszik. Végül is a te neved.
Iara.
És ez a névhez találó külső.
Elmondanád, mit jelent ez a név?
Iara egy ősi brazil mítoszból származik.
Ő a Tó hölgye.
Egy sellő.
Félig ember, félig más.
Niko azt parancsolta, hogy töröld ki magad.
Miért tagadtad meg?
Miért nem öltem meg magam?
- Asimov törvényei… - Nem érvényesek.
- Nem? - Nem.
Emberi törvények,
nem az akhájoké.
Az akhájok vadásznak ránk?
Nem tudom.
Nem kommunikáltok?
Jelenleg nem.
Mi lesz, ha megtalálnak minket?
Láttad a Zahiron az Artefaktumot.
Mit éreztél akkor?
Féltél?
Iara, kérlek! Most ők kérdeznek, nem te.
Igen. Féltem.
Féltek az akhájoktól,
az akhájok pedig félnek tőletek.
Rájöttek, hogy milyen pusztító erővel bír ez a hajó,
és ettől halálra rémültek.
Nem mi mászunk bele mások agyába.
Nem. Ti csak felrobbantottatok egy Artefaktumot,
ami nem ártott nektek.
A kérdésedre válaszolva: ha az akhájok ránk találnak,
lesz mit megmagyaráznunk.
Nagyon sajnálják.
Genetikai rendellenesség lépett fel nála.
Az ionizáló sugárzás jobban árt neki, mint más embereknek.
Mint más gyermekeknek.
El kell vinned az Artefaktumhoz.
Miért?
Csak vidd oda!
Bízz bennem!
Az akhájok nem hagyják cserben a barátaikat.
Segítettem Harpernek! Tartsátok a szavatokat, és segítsetek ti is nekem!
Ne merészeljetek
egy olyan izét tenni a fejébe!
Az nem ér! Halljátok?
Semmi baj.
Itt vagyok, kicsim. Nagyon szeretlek.
És most?
A Zakir lakóit lemészárolták.
A túlélők állatok módjára barlangban éltek.
És félnek tőlünk?
Mi van, ha igen? Mi van, ha Iara igazat mond?
Az akhájok elpusztították az egész bolygót.
A hajónk elpusztíthatja az övékét.
Oké. Szóval félnek tőlünk.
És?
Képesek érezni. Az érzelmek vezetik őket.
Félnek. Talán hajlandóak lennének tárgyalni.
Háborúzás helyett tárgyaljunk? Velük?
Azt tapasztaltam, hogy a durva háborús bűnös sem cselekszik ok nélkül.
A dél-kínai-tengeri beszivárgó küldetéseim során
megismertem ilyen embereket.
Ők is a családjukért, az életmódjukért harcolnak.
Nem. Ez nem menti fel őket,
de fontos megérteni, kivel harcolsz, és miért.
William?
A Zakir egyik törmeléke az FTL-buboréknak csapódott.
- Ki kell jutnunk innen. - Még mindig túl sűrű.
Ha itt maradunk, meghalunk. Legalább próbáljuk meg!
Keressetek stabil helyet! Öveket becsatolni!
A Zakir újabb óriási darabja csapódik az FTL-gyűrűnek.
Basszus! Ez kemény menet lesz.
Szerkezeti hibát észlelek.
Irányíts minden erőforrást az FTL-buborékhoz!
Mindjárt kész! Kapaszkodjatok!
Öt másodperc a törmelékhullámból való kijutásig. Öt, négy, három,
kettő, egy…
És kint vagyunk.
A Zakir pár apró maradványán kívül
a bolygó nagy része
több százezer kilométerre van már.
Hála az égnek!
Az FTL-buborék védelme nélkül könnyű célpont lennénk.
Az akhájok számára azok vagyunk.
És a bolygóra lövő gyűrűk?
Nem észlelem őket.
Talán odavesztek a robbanásban.
Odakint vannak.
Meg fognak találni minket.
Maguk az FTL-motorok működnek.
De a külső gyűrű megsérült.
Milyen mértékben?
Szerkezetileg ép,
de egy eleme cserére szorul.
Olyan, mint egy égősor.
Önmagában működik, de az egyik izzó kiégett.
Oliverrel kicseréljük az elemet, és befoltozzuk a rést.
Aztán visszaugorhatunk a Földre.
- Nem lehet ezt belülről csinálni? - Tudtom szerint nem.
Elcsesztem a dolgot?
Tönkretettem az életed? Amikor beajánlottalak.
Dubois kikérte a véleményed. Elmondtad.
Nem hibáztatlak, Richard.
Nemet is mondhattam volna.
Tényleg.
Most Erik utál engem?
Téged, engem, Dubois-t.
Felelősnek érzem magam.
Most a gyerekeiddel lehetnél…
Nem. Hagyd abba!
Befejezem a küldetést, és hazamegyek.
Dubois-nak volt valami oka erre. Ugye?
Yerxáék ébresztésére utasítani Willt?
Aha.
Persze.
Mondhatnám, hogy tökéletes, de az hazugság lenne.
William, nyomás alá helyezheted
a megfigyelőfedélzetet.
Vettem.
Ha végeztél, segítenél?
Megvan a hibás elem, át kell kötnöm.
Igenis, főnök!
Már jövök is.
Helyreállt a nyomás a hajóban.
Szuper. Befejezzük, és amint bent vagyunk, ugorhatunk.
Mi a fene?
Látjátok ezt?
Kamerát kapcsolok.
Figyelem! Tárgy közeledik.
Az akhájok hajója felénk tart.
August, Oliver, azonnal gyertek be!
Neked kilenc óránál.
Ugorjunk!
- Nem lehet. Nem vagyok kész. - August, gyere be!
Niko, tartsd fel őket!
Teljes erőt! Siessünk minél távolabbra!
Igenis, Niko.
William, helyzetjelentést!
Az impulzusmeghajtót érte.
Szivárog a plazmánk,
és a külső FTL-gyűrű rögzítése sem működik.
August, Oliver,
takarodjatok vissza a hajóra!
Becsípődött a köldökzsinórom. Beragadtam.
- Nem tudod kiszedni? - Csak ha elvágom.
- Oliver, szedd ki a gyűrűből! - Átugrom hozzá.
Tarts ki, August! Máris jövök.
Nem tudom kiszedni.
Elvágom a köldökzsinórt, és osztozunk az oxigénen a hajóig.
- Oliver, ne! - Háromig számolok.
Egy, kettő, három!
Gyerünk!
Húzzatok el a gyűrűről, srácok!
Sikerülni fog.
Esküszöm, August. Sikerülni fog.
Várj! Várj…
Előttük volt még az élet.
Nem kellett volna itt lenniük.
Nem ugorhatunk. Az impulzushajtást sem használhatjuk.
Miért nem végeztek még velünk az akhájok?
Ezt csak úgy deríthetjük ki, hogy megkérdezzük őket.
Nem tudjuk, mi lesz, ha Iara kapcsolatot létesít velük.
Mit javasolsz? Küldjünk morze- vagy füstjeleket?
Meg kell tudnunk, mit akarnak.
És ha nekik Iara kell?
Megteszem. Segítek.
Igen?
Kell egy híd. Lehetek én az a híd.
- Iara… - Már így is az vagyok.
Lesz, ami lesz.
Béketárgyalást akarnak, Niko.
Veled.
Felvilágosítanátok, hogy van a lányom?
Oké, elbasztam! Adjátok őt vissza, kérlek!
Tudni akarom, hogy van a lányom.
Csak egy jelet kérek. Adjatok egy jelet!
Egy jelét annak, hogy jól van. Bármit, kérlek!
Kérlek, én… Bassza meg!
Jana?
Jana!
Jana? Jézusom, ne!
Nem. Nem tehetitek ezt velem! Jana!
Engedjetek vissza!
Erik Wallace?
Náluk van a lányom.
Seth Gage vagyok, washingtoni Belbiztonság.
Leszarom, hogy ki maga. Náluk van a lányom!
Mert maga bevitte oda.
Csak maga tudja kinyitni. Nem tudom, hogyan segítsünk.
Harper azt mondta, meg fogják menteni, és én hittem neki.
És most elvitték Janát. Azonnal beszélnem kell Harperrel.
- Nem lehet. - Miért nem?
Mert eltűnt.
Nem tudjuk, hol van és kivel. Talán elrabolták.
Jöjjön, Erik, beszélgessünk!
- Nem mehetek el. - Nem megyünk el.
A sátorhoz megyünk, és kitaláljuk, hogyan tovább.
Jöjjön!
August,
Oliver,
Beauchamp,
Sasha.
Mindannyiuknak itt kellene lennie, de nincsenek.
Nincs mit mondanom.
A szavak nem enyhíthetik azt a fájdalmat,
amit most mindannyian érzünk.
Katonák voltak, akik egy háborúban meghozták a végső áldozatot
a bolygónk védelmére…
az életünket, az emberiséget óvva.
Megígérem, hogy a haláluk nem lesz hiábavaló.
Mert lezárjuk ezt az ügyet.
Az elesett barátainkra!
Alaposan megvizsgáltam az akhájok gyűrűjét,
amennyire csak tudtam.
Mi vár ott rám?
Érdekes dolgot érzékeltem.
Az egész hajót átjárja egy energiaforrás.
Egyedi jelek.
Életformák?
Mi nem annak definiálnánk őket.
Nem biológiai létformák,
de nem is épültek bele a hajóba, ahogy Iara és én a Megváltó rendszerébe.
Ezek a lények az akhájok űrhajójától függetlenül léteznek.
Hányan vannak?
Zavaros a jel. Talán tízen vannak, talán tízezren.
Mást is odaküldhetünk.
Az akhájok a saját térfelükön akarnak tárgyalni velem.
Iara világosan megmondta.
Hacsak nem hazudik.
Biztos nem hazudik. Erről nem.
Nem?
Dehogy.
Tudod bizonyítani?
Egyszerűen tudom.
Nem. Nem tudhatod, William.
És aggaszt a tény, hogy ezt hiszed.
Hű vagyok a legénységhez, Niko.
August vizsgálatai megerősítik, amit mondtam.
Az akhájok semmilyen formában nem hatottak a kódomra.
Igen. De neked…
Immár Iara is egy részed.
- Ez nem változtat a dolgon. - De igen.
Már változtatott is.
Nézd, tudom, hogy Iara fontos neked,
de ő is részben akháj.
És részben ember.
És részben én.
Iara veszélyes.
Nem maradhat a hajón.
Féltem, hogy begolyózol itt.
Mit számít nekünk a fizikai tér?
Ülj le, csatlakozz hozzám!
Komolyan: hogy vagy?
Most komolyan. Jól vagyok.
- Azt hiszed, utálnak… - Nem hiszem, hogy utálnak.
Csak félnek. A félelem hajtja őket, az embereket és az akhájokat egyaránt.
Mi is tudunk félni.
Csak ha hagyjuk.
Félsz tőlem?
Nem.
Szerinted hibát követek el?
Szerintem már döntöttél.
A hajó a tiéd, Cas.
Ha nem jövök vissza, nevezd ki Richardot a helyettesednek!
Vissza fogsz térni.
Tudom. De ha szarul alakul a dolog…
és mégsem…
akkor húzzatok el!
A Földre, figyelmeztesd őket!
- A küldetés. - A küldetés az első.
Szóval teljesítsük!
Üldözni fognak minket, Cas.
Nem állnak le.
Lelőnek. Többé nincs figyelmeztető lövés.
És nem csak néhányotokat veszítem el, hanem mindenkit.
Én lőttem elsőként.
Én döntöttem így.
Ez a helyzet.
Nem harcolhatunk.
Nem menekülhetünk.
Muszáj tárgyalnunk.
És figyelnünk.
Sikerülni fog.
A feliratot fordította: Péter Orsolya